**รายงานการประชุมสำนักงานเกษตรอำเภอบางมูลนาก ประจำเดือนพฤษภาคม 2568**

**ครั้งที่ 5/2568**

**เมื่อวันที่ 2 พฤษภาคม 2๕68 เวลา 13.30น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางวนิดา พาเหมาะ นักวิชาการส่งเสริมการเกษตรชำนาญการพิเศษ

3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

4. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

5. นางฐานิตา นาคอ่อน เจ้าพนักงานธุรการ

6. นายรุ่ง น้อยทวี พนักงานทั่วไป

**ผู้ไม่มาประชุม**

- นางสาวอมรรัตน์ โพธิสุข นักวิชาการส่งเสริมการเกษตรปฏิบัติการ

ลาป่วย

**เริ่มประชุมเวลา 13.30 น.**

นางสาวสุกัลยา นาคเพ็ง เกษตรอำเภอบางมูลนากเป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

1.1 “ซักซ้อมแนวทางการดำเนินงานส่งเสริมการเกษตร ลดการเผาตอซังในพื้นที่การเกษตร” จังหวัดพิจิตรแจ้งแนวทางปฏิบัติกรณีการดำเนินการโครงการเกี่ยวกับการส่งเสริมเกษตรกรในการลดการเผาตอซังข้าว หรือการเผาในพื้นที่เกษตรกรรม เพื่อแก้ไขปัญหาฝุ่นละอองขนาดเล็ก (PM 2.5)

1.2 โครงการส่งเสริมเกษตรกรเพื่อลดการเผาตอซังข้าวหรือการเผาในพื้นที่เกษตรกรรม ตามพระราชบัญญัติสภาตำบลและองค์การบริหารส่วนตำบล พ.ศ.2537 มาตรา 67(7) และมาตรา 68(7) ประกอบกับพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น มาตรา 16(6)(19) ซึ่งกำหนดให้มีหน้าที่คุ้มครองดูแล และบำรุงรักษาสิ่งแวดล้อม รวมถึงส่งเสริมการประกอบอาชีพของราษฎร โดยดำเนินการในลักษณะส่งเสริมความรู้ สาธิต และให้เกษตรกรฝึกฝนการดำเนินการในพื้นที่ของตนเองได้

**ที่ประชุม**รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 4/2568**

**มติที่ประชุม** รับรองรายงานในการประชุมเกษตรอำเภอประจำเดือนเมษายน 2568

**ระเบียบวาระที่ 3 เรื่องสืบเนื่อง**

ไม่มี

**ระเบียบวาระที่ 4 เรื่องเพื่อทราบ**

**ฝ่ายบริหารทั่วไป**

ผลการเบิกจ่ายประจำเดือนเมษายน 2568 ภาพรวมจังหวัดเบิกจ่ายได้ 74.91% ไตรมาส 3 ต้องได้ร้อยละ 77 เบี้ยเลี้ยงจำนวน 1,000 บาท/เดือน (6 เดือน) ค่าบริหารจัดการ จำนวน 12,000 บาท เร่งดำเนินการจัดซื้อวัสดุ

**/ที่ประชุม** รับทราบ...

-2-

**ที่ประชุม** รับทราบ

**ฝ่ายยุทธศาสตร์และสารสนเทศ**

1. การอนุมัติจัดสรรงบประมาณรายจ่ายประจำปีงบประมาณ พ.ศ. 2568 (โครงการตามตัวชี้วัด) ครั้งที่ 2 เมษายน - กันยายน 2568)

จังหวัดพิจิตร แจ้งอนุมัติจัดสรรงบประมาณรายจ่ายประจำปีงบประมาณ พ.ศ. 2568

(โครงการตามตัวชี้วัด) ครั้งที่ 2 เมษายน - กันยายน 2568) จำนวน 5 แผนงาน 15 โครงการ งบประมาณ 2,062,302 บาท (สองล้านหกหมื่นสองพันสามร้อยสองบาทถ้วน) โดยได้แจ้งจัดสรรงบประมาณให้อำเภอเรียบร้อยแล้วโดยให้อำเภอดำเนินการ ดังนี้

1.1 ดำเนินงานโครงการตามคู่มือการปฏิบัติงานโครงการประจำปีงบประมาณ พ.ศ. 2568

1.2 ดำเนินงานโครงการตามแผนการปฏิบัติงานและแผนการใช้จ่ายงบประมาณรายจ่ายประจำปีงบประมาณ พ.ศ. 2568 ที่ส่งให้จังหวัดพิจิตรหากมีการปรับเปลี่ยนแผน ให้ทำบันทึกแจ้งเกษตรจังหวัดพิจิตรเพื่อรับทราบด้วย

1.3 ดำเนินการประเมินผลการฝึกอบรม และรายงานให้จังหวัดทราบภายใน 60 วัน นับตั้งแต่วันสิ้นสุดการฝึกอบรม

2. การขึ้นทะเบียน/ปรับปรุงทะเบียนเกษตรกร และการวาดแปลง

2.1 ผลการขึ้นทะเบียนเกษตรกรผู้ปลูกข้าวนาปรัง ตามที่ตั้งแปลงปี 2568 ผ่านระบบ ทบก. ระบบ e-form และแอปพลิเคชั่น DOAE Farmbook ปี 2568 ตัดยอดวันที่ 23 เมษายน 2568 อำเภอบางมูลนาก ปี 2566/67 จำนวน 2,227 ครัวเรือน พื้นที่ปลูก 56,745.76 ไร่ ปี 2567/68 จำนวน 3,417 ครัวเรือน พื้นที่ปลูก 78,651.74 ไร่ ร้อยละการบันทึก ปี 2567 กับปี 2568 เท่ากับ 153.44 ครัวเรือน พื้นที่ปลูก 138.60 ไร่

2.2 ผลการปรับปรุงข้อมูลทะเบียนเกษตรกร และการวาดแปลง ปีงบประมาณ พ.ศ 2568 ผ่านระบบ ทบก. ระบบ E – form และแอปพลิเคชัน DOAE Farm Book และระบบวาดแปลง ตัดยอดข้อมูล ณ วันที่ 23 เมษายน 2568 อำเภอบางมูลนาก เป้าหมายการขึ้นทะเบียนทั้งหมด 7,344 ครัวเรือน ผล 5 ครัวเรือน ร้อยละของบันทึก/ปี 2568 0.07 เป้าหมายการวาดแปลง ปี 2568 จำนวน 1,218 แปลง ผล 0

3. รายงานสถานการณ์การผลิตพืชเศรษฐกิจสำคัญของจังหวัดพิจิตร ณ 21 เมษายน 2568 ข้าวนาปี 2568/69 จำนวน 2 ครัวเรือน จำนวน 34 ไร่ ข้าวนาปรัง 2567/68 จำนวน 78,584 ไร่ อ้อย 2567/68 จำนวน 18 ไร่ มะม่วง จำนวน 113 ไร่ ส้มโอ จำนวน 3 ไร่ มะนาว จำนวน 56 ไร่

4. การรายงานข่าวประชาสัมพันธ์ขอให้อำเภอรายงานช่องทางไลน์ Open Chat ของสำนักงานเกษตรจังหวัดพิจิตร ภายในเวลา 20.00 น. และข่าวเรื่องการประชุมที่เป็นปกติไม่ต้องนำมาลง โดยให้เน้นให้ลงข่าวการส่งเสริมและการติดตามงานตามระบบส่งเสริมการเกษตรเป็นหลัก

5. การรายงานสถานการณ์การเพาะปลูก พืชฤดูแล้งปี 2567/68 ให้เฝ้าระวังสถานการณ์ภัยแล้งในไม้ผล เช่น มะม่วง ให้รายงานเป็นระยะเพื่อหาแนวทางการแก้ไขปัญหาพร้อมทั้งรายงานให้ผู้นำในพื้นที่ กำนัน ผู้ใหญ่บ้านทราบ

6. ข้อมูลสินค้าที่จำหน่ายบนเว็บไซต์ตลาดเกษตรกรออนไลน์.comให้อำเภอดำเนินการตรวจสอบสินค้าที่จำหน่ายบนเว็บไซต์ตลาดเกษตรกรออนไลน์.com ซึ่งปัจจุบันมีสินค้าทั้งสิ้น 86 รายการหากมีสินค้าที่ไม่ได้ทำการจำหน่ายแล้ว ให้อำเภอทำบันทึกถึงเกษตรจังหวัดพิจิตร โดยระบุรายการสินค้าที่ไม่ได้ทำการจำหน่ายแล้ว เพื่อให้จังหวัดดำเนินการยกเลิกสินค้าออกจากเว็บไซต์ตลาดเกษตรกรออนไลน์.com และหากอำเภอต้องการปรับแก้/ลบข้อมูลสินค้าฯ ให้ทำหนังสือมาที่กลุ่มยุทธศาสตร์ฯ

/ขอให้เจ้าหน้าที่ผู้รับผิดชอบตำบล…

-3-

ขอให้เจ้าหน้าที่ผู้รับผิดชอบตำบลดำเนินการขึ้นทะเบียน และปรับปรุงทะเบียนเกษตรกร รวมทั้งวาดแปลงให้เป็นไปตามเป้าหมายด้วย และจะเป็นตัวชี้วัด รอบที่ 2 และเน้นย้ำให้ปฏิบัติตามคู่มือ

7. แผนการปฏิบัติงานตามระบบส่งเสริมการเกษตร

-วันที่ 1 พฤษภาคม 2568 วันประชุมสำนักงานเกษตรอำเภอ (DM)

-วันที่ 15 พฤษภาคม ประชุมคณะกรมการ ศพก.และแปลงใหญ่ระดับจังหวัด ณ ศพก. อ.โพทะเล

-วันที่ 16 พฤษภาคม 2568 สัมมนาเชิงปฏิบัติการระดับอำเภอ (DW) ณ ห้องประชุม สำนักงานเกษตรจังหวัดพิจิตร

-วันที่ 22 พฤษภาคม 2568 นิเทศงานตามระบบส่งเสริมการเกษตร สำนักงานเกษตรอำเภอบางมูลนาก

-วันที่ 30 พฤษภาคม 2568 ประชุมเกษตรอำเภอ (MM) ณ ห้องประชุมสำนักงานเกษตรจังหวัดพิจิตร

**มติที่ประชุม** รับทราบ

**ฝ่ายส่งเสริมและพัฒนาเกษตรกร**

1.สำนักงานเกษตรจังหวัดพิจิตร ได้รับอนุมัติให้ดำเนินการจัดตั้งศูนย์เรียนรู้และพัฒนาเกษตรกร

การบริหารจัดการสินค้าเกษตร ตลาดเกษตรกรจังหวัดพิจิตร ภายใต้โครงการส่งเสริมการสร้างมูลค่าเพิ่มสินค้าด้านเกษตรสู่ศูนย์เรียนรู้การบริหารจัดการสินค้าเกษตร(ตลาดเกษตรกรถาวร) โดยมีวัตถุประสงค์เพื่อสร้างมูลค่าเพิ่มสินค้าด้านการเกษตรเพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูป สินค้าหัตถกรรมที่มีคุณภาพของเกษตรกรและพัฒนาทักษะทางด้านการตลาด เปิดโอกาสให้เกษตรกรเป็นผู้ประกอบการ ด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุกสัปดาห์ ระหว่างเวลา 09.00 – 15.00 น.กลุ่มส่งเสริมและพัฒนาเกษตรกร ขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร

**รวมยอดจำหน่ายสินค้า เดือนมีนาคม 2568 เป็นเงิน 220,340 บาท**

**รวมยอดจำหน่ายสินค้า เดือนเมษายน 2568 เป็นเงิน 121,035 บาท**

**มติที่ประชุม** รับทราบ

**ฝ่ายอารักขาพืช**

1.มาตรการรับมือสถานการณ์ไฟป่า หมอกควัน และฝุ่นละออง ปี 2568และการ

ดำเนินงานของสำนักงานเกษตรจังหวัดพิจิตรข้อมูลแสดงพื้นที่เสี่ยงเผาไหม้เดือน พฤษภาคม 2568 ความร้อน Hotspot ในพื้นที่อำเภอบางมูลนาก และขอให้ประชาสัมพันธ์อย่างต่อเนื่อง



-4-

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**ไม่มี**

**ระเบียบวาระที่ 6 เรื่องอื่นๆ**

1. โครงการผลิตข้าวตามมาตรฐานการผลิตข้าวที่ยั่งยืน องค์กรความร่วมมือระหว่างประเทศของเยอรมัน ทำงานร่วมกับ กรมการข้าว (RD) และกรมส่งเสริมการเกษตร (DOAE)

วัตถุประสงค์ของโครงการฯ เพื่อให้เกิดการปรับเปลี่ยนกระบวนทัศน์ในการทำนาในปัจจุบัน ไปสู่การทำนาที่สามารถลดการปล่อยก๊าซเรือนกระจกในประเทศไทยได้ เพื่อพัฒนาและขยายธุรกิจการให้บริการเทคโนโลยีการลดการปล่อยก๊าซเรือนกระจก เพื่อให้มีมาตรการจูงใจสนับสนุนภาคการผลิตข่าวทั้งระบบในการลดการปล่อยก๊าซเรือนกระจก เป้าหมายในการปรับตัวเพื่อรับมือผลกระทบจากการเปลี่ยนแปลงสภาพภูมิอากาศลดความเปราะบางต่อการเปลี่ยนแปลงสภาพภูมิอากาศของชาวนารายย่อยจำนวนกว่า 253,400 ราย จังหวัดพิจิตรเป็น 1 ในเป้าหมาย พื้นที่ 21 จังหวัด เพื่อลดการปล่อยก๊าซเรือนกระจกจากการทำนาได้อย่างน้อย 2.4 ล้านตัน คาร์บอนไดออกไซต์เทียบเท่าภายใต้ระยะดำเนินการของโครงการ 5 ปี ภายใต้งบประมาณโครงการ 118 ล้านยูโร

2.จากการจัดเวทีแลกเปลี่ยนเรียนรู้ระดับอำเภอ ครั้งที่ 1/2568 ประเด็น การบริหารจัดการความเสี่ยงข้อมูลสถานการณ์สารสนเทศการผลิตทางด้านการเกษตร (ระบบ สารสนเทศด้านพืช รต. รอ.) สรุปแนวทางการบริหารจัดการข้อมูล 4 ขั้นตอน ดังนี้

ขั้นตอนที่ 1 ศึกษาคู่มือการจัดเก็บและรายงานข้อมูลภาวการณ์ผลิตพืชระดับตำบล (รต.)

ขั้นตอนที่ 2 จัดทำกรอบข้อมูลชนิดพืชและแมลงเศรษฐกิจ

1) ตรวจสอบพื้นที่ ผลผลิตรวม ผลผลิตเฉลี่ย จากข้อมูลเอกภาพและราคาผลผลิตจากสำนักงานพาณิชย์จังหวัด ที่สำนักงานเกษตรจังหวัดส่งให้ (เป็นข้อมูลหลัก) และจากฐานข้อมูลเดิมในระบบสารสนเทศการผลิตพืช กรณีพืชชนิดนั้นไม่ได้มีการจัดทำเป็นข้อมูลเอกภาพ

2) ตรวจสอบจำนวนครัวเรือน รายชื่อเกษตรกรจากระบบทะเบียนเกษตรกร

3) จัดทำบัญชีรายชื่อเกษตรกรผู้ปลูกพืชและเลี้ยงแมลงเศรษฐกิจตามกรอบข้อมูลที่ได้เป็นรายตำบล

4) เกษตรอำเภอประชุมพิจารณาและรวบรวมเป็นกรอบข้อมูลในระดับอำเภอ สำหรับให้เกษตรอำเภอใช้ในการตรวจสอบก่อนบันทึกในระบบ และเป็นฐานข้อมูลในการจัดทำปฏิทินการผลิตพืชของสำนักงานเศรษฐกิจการเกษตร

5) สำนักงานเกษตรอำเภอส่งกรอบข้อมูลระดับอำเภอให้สำนักงานเกษตรจังหวัด

ขั้นตอนที่ 3 การจัดเก็บ/การบันทึกข้อมูล

1) นักวิชาการส่งเสริมการเกษตรที่รับผิดชอบตำบล นำข้อมูลตามขั้นตอนที่ 2 ข้อ 3 จัดทำแบบสำรวจเป็นรายเดือน และทำการสำรวจโดยตัวเจ้าหน้าที่เอง ผู้ใหญ่บ้าน หรือ อกม.

2) นำข้อมูลจากการสอบถาม และข้อมูลจากการสังเกตมาประมวลเข้าด้วยกัน และนำมากรอกลงในแบบรายงานข้อมูลภาวการณ์ผลิตพืชระดับตำบล (รต.01/รต.02/รต.03)

3) เสนอเกษตรอำเภอตรวจทานความถูกต้อง ความสอดคล้องกับความเป็นจริงของข้อมูลโดยดูจากกรอบข้อมูลในระดับอำเภอ

/4) นักวิชาการส่งเสริมการเกษตร…

-5-

4) นักวิชาการส่งเสริมการเกษตรที่รับผิดชอบตำบล หรือผู้ที่ได้รับมอบหมาย ดำเนินการบันทึกในระบบสารสนเทศการผลิตทางด้านการเกษตรที่เว็บไซต์ http://production2.doae.go.th ภายในวันที่ 5 ของเดือนถัดไป

5) นักวิชาการส่งเสริมการเกษตรระดับจังหวัด ตรวจสอบข้อมูลตามกรอบ หากถูกต้อง ครบถ้วนบันทึกยันยันข้อมูล หากไม่ถูกต้องแจ้งอำเภอเพื่อแก้ไข

ขั้นตอนที่ 4 การใช้และการเผยแพร่ข้อมูล

1) กรณีปกติที่ต้องให้เป็นประจำ เช่น คลังจังหวัด พาณิชย์จังหวัดเกษตรและสหกรณ์ แรงงานจังหวัด ให้ใช้ข้อมูลที่สำนักงานเกษตรจังหวัดเสนอที่ประชุมกรมการจังหวัด และที่ประชุมเกษตรอำเภอประจำเดือน

2) กรณี จำเป็นต้องใช้ข้อมูลที่เป็นปัจจุบัน ให้ระบุวันที่ที่จัดทำข้อมูลให้ชัดเจน

สำนักงานเกษตรจังหวัดได้จัดประชุมเจ้าหน้าที่ผู้รับผิดชอบงานข้อมูลสารสนเทศการผลิตทางด้านการเกษตร (ระบบสารสนเทศด้านพืช รต.รอ.) ระดับอำเภอสรุป ดังนี้

1.เห็นชอบปฏิบัติตามแนวทางที่กำหนด

2.เห็นชอบข้อมูลการผลิตพืชตามที่สำนักงานเกษตรจังหวัดนำเสนอ

3.เห็นควรให้เกษตรอำเภอจัดประชุมเพื่อชี้แจงเจ้าหน้าที่ที่รับผิดชอบตำบล

4.เห็นควรให้เกษตรอำเภอมอบหมายเจ้าหน้าที่ จำนวน 1 คน ในการตรวจสอบ/ส่งข้อมูลในระบบ

**ระเบียบวาระที่ 6 เรื่องอื่นๆ**

**เรื่องจากอำเภอ**

1. แจ้งข้าราชกรรย้ายมาดำรงตำแหน่งใหม่

1.1 พ.ต.ท. มานะ นิ่มนวล รอง ผกก.สส.สภ.บางมูลนาก ตั้งแต่วันที่ 7 มีนาคม 2568

1.2 นางอรทัย ประโลมจิตร์ สรรพกรอำเภอบางมูลนาก มาดำรงตำแหน่งตั้งแต่วันที่ 8 เมษายน 2568

1.3 นายสุภไชย เชาวลิต ผู้จัดการ ธกส. สาขาบางมูลนาก มาดำรงตำแต่งตั้งแต่วันที่ 16 เมษายน 2568

1.4 นางสาวพัชรินทร์ บุญประกอบ ตำแหน่งนักวิชาการส่งเสริมการเกษตรชำนาญการ ตั้งแต่วันที่ 17 เมษายน 2568

2. แจ้งข้าราชการย้ายไปดำรงตำแหน่งที่อื่น

2.1 นายพัลลภ พลสว่าง สาธารณสุขอำเภอบางมูลนาก ย้ายไปดำรงตำแหน่งสาธารณสุขอำเภอตะพานหิน ตั้งแต่วันที่ 1 พฤษภาคม 2568 เป็นต้นไป

3. เชิญร่วมพิธีเจริญพระพุทธมนต์ถวายพระพรชัยมงคลแด่พระบาทสมเด็จพระเจ้าอยู่หัว และพระบรมวงศานุวงศ์ ประจำปีพุทธศักราช 2568 ในวันจันทร์ที่ 28 พฤษภาคม 2568 เวลา 15.00 น. ณ วัดลำประดาใต้ หมู่ที่ 1 ตำบลลำประดา การแต่งกาย ชุดสุภาพโทนสีขาว/ครีม (ให้ลงชื่อเข้าร่วมกิจกรรมด้วย)

4. การดำเนินกิจกรรม “บำบัดทุกข์ บำรุงสุข สร้างรอยยิ้มให้ชาวพิจิตร”ประจำปีงบประมาณ 2568 วันที่ 24 มิถุนายน 2568 ณ วัดห้วยเขน หมู่ที่ 3 ตำบลห้วยเขน

/5. การป้องกันปราบปราบการกระทำผิด…

-6-

5. การป้องกันปราบปราบการกระทำผิดเกี่ยวกับบุหรี่ไฟฟ้า กำชับข้าราชการ พนักงานและเจ้าหน้าที่ของรัฐ ผู้บริหาร สมาชิกสภา ข้าราชการ และพนักงานในองค์กรปกครองส่วนท้องถิ่น รวมถึง กำนัน ผู้ใหญ่บ้าน มิให้ยุ่งกับการใช้บุหรี่ไฟฟ้า โดยเด็ดขาด หากพบมีการใช้หรือสูบบุหรี่ไฟฟ้าให้แจ้งผู้บังคับบัญชาพิจารณาตามอำนาจหน้าที่ต่อไป

ปิดการประชุมเวลา 16.00 น.

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

(นางชุติกาญจน์ พรเจริญฤทธิ์)

เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

(นางสาวสุกัลยา นาคเพ็ง)

เกษตรอำเภอบางมูลนาก